b"\n_START_ARTICLE_\nBifa\xc3\xa7\n_START_PARAGRAPH_\nEl bifa\xc3\xa7 o destral de m\xc3\xa0 \xc3\xa9s el tipus d'eina l\xc3\xadtica que apareix en el registre f\xc3\xb2ssil fa 1.4 milions d'anys. El bifa\xc3\xa7, a difer\xc3\xa8ncia dels c\xc3\xb2dols tallats d'Olduvai (creats per Homo habilis i australopitecs), tenen una forma i simetria cuidadosament estudiada._NEWLINE_Es tracta de nuclis de roca (basalt, s\xc3\xadlex, quarsita, calc\xc3\xa0ria ...) que van ser colpejats fins a afilar les seves vores i donar-los una forma caracter\xc3\xadstica b\xc3\xa0sica punxeguda per un extrem i arrodonida en l'extrem oposat, aconseguint per\xc3\xb2 diferents morfologies finals, alguns s\xc3\xb3n piriformes, d'altres ovalats, i d'altres, anomenats fenedors, tenen el tall recte. _NEWLINE_Les vores afilades s'obtenien colpejant el nucli de roca amb una altra pedra o precursor, d'aquesta manera se n'anaven extraient l\xc3\xa0mines del nucli fins que se li havia aconseguit donar la forma. Aleshores amb un perecursor m\xc3\xa9s tou i donant cops amb un angle i for\xc3\xa7a precisos, s'anaven fent saltar l\xc3\xa0mines primes de roca per anar aprimant el bifa\xc3\xa7 i donar-li la forma final._NEWLINE_Aquests bifa\xc3\xa7os s'utilitzaven sobretot per a les matances i l'esquarterament i aprofitament de la carn dels animals._NEWLINE_Durant m\xc3\xa9s d'un mili\xc3\xb3 d'anys van romandre sense canvis com als utensilis l\xc3\xadtics m\xc3\xa9s avan\xc3\xa7ats de tots els disponibles. Els bifa\xc3\xa7os s\xc3\xb3n l'eina m\xc3\xa9s estesa i perdurable de tota l'evoluci\xc3\xb3 humana."